Антониу Ферейра
Щом чуя с нежен глас да зазвучава…

Превод от португалски: Симеон Хаджикосев, 1984

chitanka.info

Щом чуя с нежен глас да зазвучава

пак името ви, със любов подзето,

пръстта, морето, птицата, цветчето

го с благия си звън развеселява.

Ни облак в небесата пропълзява,

ни грижи тегнат, няма скръб в сърцето;

с нов блясък грейва слънцето и ето —

по Тежу плува, светлина ни дава.

Светът се весели, цъфти и пес,

навлича бързо пролетна премяна

и няма жива твар опечалена.

Душата ми едничка сълзи лее.

Амур ни смайва с гибелна промяна:

живот на всички носи — смърт на мене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.